Casals Joves reprenen Parlem, un servici que pretén fomentar el benestar emocional en adolescents i jóvens
05 de febrer 2024

![](/media/mvwhqy5z/tallers-parlem-jove_c.jpg?width=600.9554140127389&height=850)

Des del departament d'Infància i Joventut de l'Ajuntament de Sagunt, es va posar en marxa al març 2023 el projecte Parlem, un espai d'escolta activa i de suport grupal, on el grup juga un paper determinant en l'acompanyament a persones jóvens que se senten soles i necessiten compartir emocions.

Parlem, un servici d'informació i assessorament juvenil, pretén ser un punt de suport que ajude i orient persones jóvens que es troben en un moment complicat.

Parlem s'articula a través de dos àrees, els grups Parlem i els tallers Parlem.

Els grups Parlem són un espai on els jóvens poden expressar-se en un ambient de respecte i intimitat, els dimecres de 16.30 a 18 hores en el Casal Jove del Port i els dijous de 18 a 19.30 hores en el Casal Jove de Sagunt, amb inscripció oberta en tot moment a jóvens de 12 a 18 anys.

Respecte als tallers Parlem, seran 6 tallers gratuïts, on es treballarà l'autoestima, així com el control de les emocions, la gestió de conflictes i pressió del grup, especialment en xarxes socials.

Es realitzarà un taller al mes, els dimecres de 16.30 a 18 hores en el Casal Jove del Port i els dijous de 18 a 19.30 hores en el Casal Jove Sagunt. Van dirigits a jóvens de 12 a 18 anys. En cada sessió es treballarà un tema, amb inscripció oberta en qualsevol moment, a un, varis, o tots els tallers.

Els pròxims tallers que s'impartiran són: Gestió de conflictes (28 i 29 febrer 2024) on s'aprendrà a dominar la frustració; Oblida't dels Likes (20 i 21 de març 2024) on es tractarà el tema de la pressió social i influència d'internet i les pantalles; Relacions i xarxes socials (24 i 25 d'abril 2024) es parlarà de les relacions amb la família, companys de classe, amistats, parella i com ens relacionem a través de les xarxes socials; finalment, Què podem fer amb l'estrés (22 i 23 de maig 2024) on es tractarà l'estrés i l'ansietat, espacialment en etapes complicades com l'època d'exàmens.

La inscripció al grup Parlem o als tallers es realitza enviant un missatge directe per Instagram a @parlemcasaljove, o missatge per Whatsapp al número 672 12 36 42.

*   [](http://www.facebook.com/sharer.php?u=https://aytosagunto.es/va/actualitat/casals-joves-reprenen-parlem-un-servici-que-preten-fomentar-el-benestar-emocional-en-adolescents-i-jovens/ "Facebook")
*   [](http://twitter.com/share?url=https://aytosagunto.es/va/actualitat/casals-joves-reprenen-parlem-un-servici-que-preten-fomentar-el-benestar-emocional-en-adolescents-i-jovens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/casals-joves-reprenen-parlem-un-servici-que-preten-fomentar-el-benestar-emocional-en-adolescents-i-jovens/ "Linked In")
*   [](mailto:?body=https://aytosagunto.es/va/actualitat/casals-joves-reprenen-parlem-un-servici-que-preten-fomentar-el-benestar-emocional-en-adolescents-i-jovens/)